रसबरी

रसबरी, रसगुल्ला तथा रसभरी यो भारतीय उपमहाद्वीपको बङ्गाल तथा ओडिशा क्षेत्रको एक लोकप्रिय मिठाइँ हो। यो मिठाइँ छेना र सूजीको आटाको गोलो आकारको पकौडाबाट बनेको हुन्छ भने यसलाई चास्नीमा हालेर यसभित्र गुलियो रस भरिन्छ।

 इतिहास 
यो मिठाई पूर्वी भारतीय उपमहाद्वीपमा उत्पत्ति भएकोमा लगभग सार्वभौमिक रूपमा सहमति भएता पनि यसको उत्पत्तिको सही स्थान पश्चिम बङ्गाल, बङ्गलादेश र ओडिशा जस्ता स्थानहरू बीच विवादित छ। यो मिठाइँ जगन्नाथ मन्दिरमा प्रसादको रूपमा चढाउने गरिएको आकलन गरिन्छ। ओडिशाका इतिहासकारहरूका अनुसार रसगुल्ला पुरीमा खिरा मोहनाको रूपमा उत्पत्ति भएको थियो, जुन पछि पहला रसगुल्लाको रूपमा विकसित भएको थियो।

स्पन्ज जस्तै सेतो रसगुल्ला हालको पश्चिम बङ्गालमा सन् १८६८ मा कलकत्ताका नवीन चन्द्र दास नामक मिठाइँ व्यवसायीले ल्याएको मानिन्छ।

 तयारी 
रसगुल्ला तयार गर्न छेनाको मिश्रणलाई सानो गोला आकारको बनाइन्छ। यी डल्लोहरू तयार भइसकेपछि चास्नीमा डुबाइन्छ। यसलाई प्रेसर कुकर वा ओभन प्रयोग गरेर पनि तयार गर्न सकिन्छ। स्वाद अनुसार वा थप स्वाद बढाउन यसमा गुलाबजलको एक थोपा प्रयोग गर्न सकिन्छ।

 चित्र दीर्घा 

 यो पनि हेर्नुहोस् 
 पानीपुरी
 भाजी
 चपाती
 पराठा
 गुलाब जामुन (मिठाइँ)

 सन्दर्भ सामग्रीहरू 

श्रेणी:भारतीय मिठाइँहरू
श्रेणी:बङ्गलादेशी मिठाइँहरू
श्रेणी:पाकिस्तानी मिठाइँहरू
श्रेणी:नेपाली मिठाइँहरू